Túnfiskur er frábær tilbreyting frá rækjum og skinkum á brauðtertuna enda bæði bragðgóður og hollur . Í þessu brauðtertu-vídeói sem er það síðasta í brauðtertuseríunni hjá okkur í bili erum við með skemmtilegt tvist og maukum ferskar kryddjurtir með töfrasprota og setjum út í salatið . Skemmst er frá því að segja að brauðtertan bragðast einstaklega vel , svo vel að hún klárast yfirleitt á mjög skömmum tíma . Sérlega gaman er að bjóða upp á bubblur með brauðtertum enda er þessi allt of fínleg til að sporðrenna með kaffi eða gosi og því pörum við hana hér með ekta kampavíni , Nicolas Feuillatte brut sem kemur einstaklega vel út . Brauðterta með túnfisksalati , ferskum kryddjurtum og sítrónu Setjið basil , steinselju , majónes , sýrðan rjóma , sítrónubörk , sítrónusafa og ólífuolíu í matvinnsluvél og maukið þar til allt hefur samlagast vel . Setjið sósuna í skál og blandið túnfiski saman við með gaffli og brjótið hann niður . Blandið eggjum , sellerí , skalotlauk , hvítlauk saman við og bragðbætið með sjávarsalti og svörtum pipar eftir smekk . 1 brauðtertubrauðtúnfisksalat , uppskrift hér að ofan ½ dl grísk jógúrt frá Örnu 1 ½ dl Gunnars majónes 1 tsk. sítrónusafi Skerið endana af brauðinu og leggið einn brauðbotn á fat eða bretti . Smyrjið brauðbotninn með túnfisksalatinu og leggið annan botn ofan á . Endurtakið ferlið þar til botnarnir eru búnir . Ekki setja túnfisksalat ofan á seinasta brauðið . Blandið saman í skál sýrðum rjóma , majónesi og sítrónusafa . Smyrjið brauðtertuna á öllum hliðum með blöndunni . gúrka , skorin í sneiðar og langsumradísur , sneiddarvínber , skorin í tvenntblæjuber , skorin í tvenntrauð paprika , mjög smátt söxuðsítróna , skorin smáttsteinseljaspírursvartur pipar Skreytið eins og í myndbandi eða gefið hugmyndafluginu lausan tauminn og berið fram með góðu kampavíni . Matreiðsla / Folda GuðlaugsdóttirStílisering og ritstjórn / Hanna Ingibjörg ArnarsdóttirMyndataka og klippin / Hákon Davíð Björnsson